Source: https://www.uad.sk/33/uctovne-a-danove-odpisy-v-roku-2018-uniqueidmRRWSbk196FPkyDafLfWALgX4F61gYtFq9nH9uG8hw9tjYpYXj2mMw/
Timestamp: 2018-06-18 19:17:41+00:00
Document Index: 2084004

Matched Legal Cases: ['§ 28', '§ 20', '§ 69', '§ 20', '§ 20', '§ 29', '§ 69', '§ 20', '§ 22', '§ 28', '§ 28', '§ 26', '§ 22', '§ 30', '§ 30', '§ 22', '§ 17', '§ 26', '§ 19', '§ 24', '§ 19', '§ 5', '§ 19']

Účtovné a daňové odpisy v roku 2018 | Účtovníctvo a dane
4.7.1.4 Účtovné a daňové odpisy v roku 2018
Pri hospodárskej činnosti sa využíva hmotný a nehmotný majetok, ktorého podstata spočíva v tom, že sa nespotrebuje jednorazovo pri vykonávanej činnosti, ale slúži počas dlhšej doby. Svoju hodnotu postupne prenáša do hodnoty výsledkov činnosti vo forme odpisov. Tým, že sa majetok využíva pri zabezpečovaní príjmov, postupne „starne” a stráca svoju hodnotu. Odpisy takto vyjadrujú v peňažnej forme postupné opotrebovávanie majetku, ktoré sa prenáša do hodnoty výstupov.
Odpisy ako ekonomická kategória sú využívané jednak v samotnej podnikateľskej sfére, napr. pri kalkuláciách cien výrobkov a služieb, pri plánovaní peňažných tokov a pod. a jednak túto kategóriu využíva aj štát pri riadení fiškálnej daňovej politiky. Z uvedeného dôvodu je preto potrebné rozlišovať medzi účtovnými a daňovými odpismi.
Spôsob účtovného odpisovania dlhodobého majetku upravuje:
zákon č. 431/2002 Z. z. o účtovníctve v ustanovení § 28 ZoÚ,
opatrenie MF SR č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v § 20 a § 69,
opatrenie MF SR č. 27076/2007-74, ktorým sa ustanovujú podrobnosti o usporiadaní, označovaní a obsahovom vymedzení položiek účtovnej závierky pre účtovné jednotky účtujúce v sústave podvojného účtovníctva v ustanovení § 20.
Spôsob uplatňovania odpisov v daňových výdavkoch upravuje zákon č. 595/2003 Z. z. o dani z príjmov v ustanoveniach § 20 až § 29.
Spôsob odpisovania si určuje účtovná jednotka v odpisovom pláne, ktorý by mal zohľadňovať očakávané používanie majetku s prihliadnutím na intenzitu jeho využitia a tiež na základe očakávaného fyzického opotrebenia majetku, ktorý zodpovedá bežným podmienkam jeho využívania.
Hmotný majetok odpisuje účtovná jednotka počas predpokladanej doby používania zodpovedajúcej spotrebe budúcich ekonomických úžitkov z majetku. Účtovné odpisy v podvojnom účtovníctve sa účtujú v zmysle § 69 ods. 2 postupov účtovania na účte 551- Odpisy dlhodobého nehmotného a dlhodobého hmotného majetku. O účtovných odpisoch je účtovná jednotka povinná účtovať mesačne. Účtovné odpisy na rozdiel od daňových odpisov nie je možné prerušiť, je však možné upraviť výšku odpisov podľa meniacich sa podmienok, pričom sa prehodnotí odpisový plán a upraví sa zostatková doba odpisovania alebo sadzby odpisovania, čo upravuje ustanovenie § 20 ods. 5 postupov účtovania.
Nehmotný majetok, ktorými sú náklady na vývoj, musí účtovná jednotka odpísať najneskôr do 5 rokov.
Po uplynutí zdaňovacieho obdobia účtovná jednotka zisťuje výsledok hospodárenia a vyčísľuje a účtuje daň z príjmov. Vzhľadom na to, že pri vyčíslení dane z príjmov aplikuje ustanovenia zákona o dani z príjmov, musí posúdiť, zistiť a upraviť účtovný výsledok hospodárenia o rozdiel medzi účtovnými a daňovými odpismi z toho dôvodu, že výšku daňových odpisov, ktoré sa považujú za daňový výdavok, stanovuje zákon o dani z príjmov. Podstata daňových odpisov je v tom, že štát na základe stanovenej doby a sadzieb odpisov si reguluje príjmy štátneho rozpočtu, pričom daňové odpisy nezohľadňujú skutočné opotrebenie dlhodobého majetku.
Za zdaňovacie obdobie roka 2017 je potrebné venovať pozornosť uplatneniu správnej výšky daňových odpisov v daňových výdavkoch, pričom sa postupuje podľa ustanovení § 22 – § 28 zákona č. 595/2003 Z. z. o dani z príjmov.
Zákon o dani z príjmov stanovuje limity a spôsob uplatňovania odpisov v daňových výdavkoch. Znamená to teda, že štát svojou fiškálnou politikou reguluje v uplatňovaní odpisov aj základ dane a tým následne aj daňovú povinnosť.
Pokiaľ účtovná jednotka pri účtovaní odpisov postupuje podľa reálneho odpisového plánu zostaveného podľa ustanovenia § 28 ods. 4 ZoÚ, potom možno vždy predpokladať, že vznikne v účtovnej jednotke rozdiel medzi účtovnými a daňovými odpismi aplikovanými podľa zákona o dani z príjmov.
V článku uvádzame, pri ktorých skutočnostiach je potrebné v roku 2017 venovať pozornosť pri uplatňovaní účtovných odpisov, o ktorých výške rozhodla účtovná jednotka v nadväznosti na aktuálne znenie zákona o dani z príjmov v oblasti stanovenej odpisovej politiky regulovanej štátom.
Odpisy majetku obstaraného formou finančného prenájmu
Hmotný majetok obstaraný na lízing sa bude odpisovať počas doby odpisovania stanovenej v § 26 zákona o dani z príjmov rovnomerným spôsobom, prípadne zrýchleným spôsobom, ak pôjde o majetok zaradený do odpisovej skupiny 2 alebo 3 podľa rozhodnutia účtovnej jednotky.
Postup pri uvedení do užívania a odpisovaní hmotného majetku obstaraného na lízing sa neodlišuje od postupu pri inej forme obstarania hmotného majetku /kúpa, úver/.
Keďže hmotný majetok obstaraný formou lízingu sa v účtovníctve (účtovné odpisy) nájomcu odpisuje na základe odpisového plánu, v ktorom sa zohľadní opotrebenie majetku pri jeho používaní za bežných podmienok, vzniknú rozdiely medzi účtovnými a daňovými odpismi.
Účtovná jednotka obstarala nákladný automobil formou finančného prenájmu v júni 2016, pričom vstupná cena bola vo výške 20 000 € s dohodnutou dobou prenájmu na obdobie 36 mesiacov. Účtovná jednotka pri účtovných odpisoch postupovala tak, že odpisový plán bol stanovený na dobu 36 mesiacov.
Účtovanie a vyčíslenie rozdielu medzi účtovnými a daňovými odpismi za rok 2017:
p. č. text suma MD D Daňové odpisy rozdiel
1. Účtovné odpisy za rok 2017 /20000:36x12/ 6 666,66 551 082 5 000 +1 666,66
Povinnosť uplatniť prerušenie daňového odpisovania majetku
V ustanovení § 22 ods. 9 zákona o dani z príjmov bola doplnená povinnosť prerušiť uplatňovanie odpisovania hmotného majetku okrem daňovníka, ktorý uplatňuje
úľavu na dani podľa § 30a a § 30b zákona, v tom zdaňovacom období:
v ktorom hmotný majetok nevyužíval na zabezpečenie zdaniteľných príjmov, okrem hmotného majetku poistného a rezervného charakteru nevyhnutného na zabezpečenie prevádzky hmotného majetku v používaní,
ktoré začína dňom v poradí druhej zmeny zdaňovacieho obdobia z kalendárneho roka na hospodársky rok alebo naopak, ak v poradí k druhej zmene príde počas dvoch po sebe nasledujúcich kalendárnych rokov, a to až do toho zdaňovacieho obdobia, v ktorom od poslednej zmeny zdaňovacieho obdobia uplynie 12 po sebe nasledujúcich kalendárnych mesiacov,
v ktorom nedôjde k predĺženiu platnosti povolenia na predčasné užívanie stavby alebo k predĺženiu dočasného užívania stavby na skúšobnú prevádzku, a to až do toho zdaňovacieho obdobia, v ktorom stavebný úrad rozhodne o ďalšom predĺžení platnosti povolenia na predčasné užívanie stavby, o ďalšom predĺžení dočasného užívania stavby na skúšobnú prevádzku alebo vydá kolaudačné rozhodnutie.
v prípade výkonu daňovej kontroly,
v prípade podania dodatočného daňového priznania za zdaňovacie obdobie, v ktorom bola vykonaná daňová kontrola.
Znamená to, že v prípade zvýšenia počtu zdaňovacích období počas kalendárneho roka - v priebehu dvoch po sebe idúcich kalendárnych rokov má daňovník v dôsledku zmien kalendárneho roka na hospodársky rok tri zdaňovacie obdobia. K prerušeniu dochádza v účtovnom období nasledujúcom počas druhej zmeny, prerušenie odpisovania bude trvať 12 po sebe idúcich kalendárnych mesiacov po vykonaní zmeny,
Na druhej strane zákon definuje aj prípady, v ktorých nie je možné prerušiť uplatňovanie odpisovania, a to:
Pre účtovnú jednotku to znamená posúdiť využívanie hmotného majetku a v prípade identifikácie takého majetku, ktorý neslúži na zabezpečovanie príjmov, má povinnosť prerušiť odpisovanie počas takejto doby z pohľadu zákona o dani z príjmov.
Z pohľadu účtovného dochádza aj napriek jeho nevyužívaniu k morálnemu opotrebeniu, čo sa prejaví v účtovných odpisoch.
Účtovná jednotka má vo vlastníctve od roku 2010 výrobnú halu, ktorú až do decembra 2015 prenajímala. V decembri 2015 došlo k ukončeniu zmluvy o prenájme a počas celého účtovného obdobia v roku 2016 a 2017 účtovná jednotka predmetnú halu nevyužívala a nepodarilo sa jej obstarať počas tejto doby nového nájomcu. Vstupná cena haly je vo výške 100 000 €. Účtovne výrobnú halu odpisuje účtovná jednotka podľa odpisového plánu počas obdobia 15 rokov.
Účtovanie a vyčíslenie rozdielu medzi účtovnými a daňovými odpismi za rok 2016 a 2017:
1. Účtovné odpisy za rok 2017 /100000:15/ 6 666,66 551 081 0 + 6 666,66
Pokiaľ spoločnosť má výrobnú halu určenú na prenájom a túto výrobnú halu nevyužíva na dosahovanie príjmov, potom jej vzniká povinnosť podľa ustanovenia § 22 ods. 9 zákona o dani z príjmov prerušiť daňové odpisovanie tohto majetku. Znamená to, že halu bude účtovne odpisovať, pretože táto fyzicky a morálne sa opotrebováva avšak daňové odpisy si spoločnosť nemôže uplatniť.
Limit vstupnej ceny automobilov a limitovaná výška odpisov
Pri osobných vozidlách zaradených do kódu Klasifikácie produktov 29.10.2 sa od 1. 1. 2015 zaviedla povinnosť podľa § 17 ods. 34 testovať základ dane dosiahnutý v daňovom priznaní oproti násobku počtu osobných vozidiel so vstupnou cenou 48 000 € a viac a ročného daňového odpisu vypočítaného rovnomerne z limitovanej vstupnej ceny 48 000 €, t. j. 12 000 €.
V prípade, že dosiahnutý základ dane je nižší ako uvedený násobok, je daňovník povinný upraviť základ dane o kladný rozdiel medzi úhrnom uplatnených odpisov z osobných áut so vstupnou cenou 48 000 € a viac a úhrnom odpisov, resp. pomernej časti odpisov vypočítaných z limitovanej vstupnej ceny 48 000 €.
Testovanie základu dane Zvýšenie základu dane
ZD < [(počet vozidiel so VC ≥ 48 000 €) x ročný odpis LVC = 48 000 € (t. j. 12 000 €)] (úhrn uplatnených odpisov z osobných áut
so VC ≥ 48 000 €) – (úhrn odpisov, resp. pomernej časti odpisov vypočítaných z LVC = 48 000 €)
Prakticky to znamená, že ak:
základ dane je vyšší ako násobok počtu automobilov a sumy 12 000 €, jeho úprava sa nevykoná,
základ dane je nižší ako násobok počtu automobilov a sumy 12 000 €, vzniká povinnosť vykonať úpravu základu dane o rozdiel medzi skutočnou výškou uplatnených odpisov v daňových výdavkoch a sumou 12 000 € za každý automobil.
Takáto úprava základu dane sa nevykoná u prenajímateľa osobných automobilov, ktoré sú predmetom operatívneho prenájmu. Takýto prenajímateľ má upravené obmedzenie uplatňovaných odpisov len do výšky príjmov z prenájmu automobilov.
Účtovná jednotka obstarala v januári 2016 osobný automobil, ktorého vstupná cena bola 60 000 € . V obchodnom majetku má aj iné osobné automobily, avšak vstupná cena týchto automobilov nebola vyššia ako 48 000 € . Účtovná jednotka sa rozhodla, že daňové a účtovné odpisy budú rovnaké. Za rok 2017 vykázala účtovná jednotka základ dane 10 000 € .
1. Účtovné odpisy za rok 2017 /60000:4/ 15000 551 082 12000 +3000
Pri uvedenom príklade je potrebné upraviť základ dane z toho dôvodu, že vykázaný základ dane je nižší ako stanovený limit odpisov z limitovanej vstupnej ceny.
Obmedzenie výšky odpisov u prenajímateľov hmotného a nehmotného majetku
V roku 2017 platí limit na daňové uplatňovanie výšky odpisov z hmotného majetku poskytnutého na prenájom. Prenajímateľ, ktorý poskytuje hmotný majetok na prenájom, zahrnie odpisy do daňových výdavkov najviac do výšky časovo rozlíšenej sumy príjmov (výnosov) z prenájmu tohto majetku prislúchajúcich na príslušné zdaňovacie obdobie, pričom neuplatnenú časť ročného odpisu uplatní, počnúc rokom nasledujúcim po uplynutí doby odpisovania stanovenej v § 26 zákona o dani z príjmov do výšky príjmov z prenájmu. Tento postup sa vzťahuje na všetky nájomné vzťahy týkajúce sa prenajatého majetku.
Spoločnosť vlastní nákladný automobil, ktorý obstarala v roku 2015 v hodnote 47 000 € . Počas mesiacov júl – november 2017 na základe zmluvy o prenájme prenajala nákladný automobil inej spoločnosti za 1 000 € mesačne. Účtovná jednotka postupuje pri odpisovaní tak, že účtovné a daňové odpisy sa rovnajú.
p. č. text suma MD D Úprava základu dane
1. Účtovné odpisy za rok 2017 /47000:4/ 11 750 551 082 žiadna
Vzhľadom na to, že nákladný automobil bol časť roka prenajímaný /5 mesiacov/, výška príjmov z prenájmu sa porovnáva k pomernej časti ročného odpisu pripadajúcej na počet mesiacov prenájmu.
Daňový odpis uznaný za daňový výdavok počas doby prenájmu /5 mesiacov/ je vo výške 4 896 €, pričom mesačný príjem z prenájmu je za obdobie prenájmu vo výške 5 000 €. Keďže príjem z prenájmu je vyšší ako pomerná časť odpisu pripadajúca na obdobie 5 mesiacov, nie je potrebné upraviť základ dane a spoločnosť si uzná do daňových výdavkov celú sumu zaúčtovaných odpisov.
Spoločnosť vlastní nákladný automobil, ktorý obstarala v roku 2015 v hodnote 47 000 € . Počas mesiacov júl – november 2017 na základe zmluvy o prenájme prenajala nákladný automobil inej spoločnosti za 800 € mesačne. Účtovná jednotka postupuje pri odpisovaní tak, že účtovné a daňové odpisy sa rovnajú.
1. Účtovné odpisy za rok 2017 /47000:4/ 11 750 551 082 + 896
Daňový odpis uznaný za daňový výdavok počas doby prenájmu /5 mesiacov/ je vo výške 4 896 €, pričom mesačný príjem z prenájmu je za obdobie prenájmu vo výške 4 000 €. Keďže príjem z prenájmu je nižší ako pomerná časť odpisu pripadajúca na obdobie 5 mesiacov, vzniká povinnosť upraviť základ dane. Keďže príjmy za prenájom sú nižšie ako je pomerná časť odpisov za obdobie nájmu, spoločnosť si uzná do daňových výdavkov výšku odpisov len do výšky príjmu.
Krátenie odpisov hmotného majetku využívaného na osobnú spotrebu
Dôležitou zmenou je krátenie odpisov majetku využívaného na osobnú spotrebu, ktoré sa budú môcť uplatňovať len v limitovanej výške. Výška odpisov majetku bude závisieť od percentuálnej výšky uplatňovaných výdavkov. V súlade s ustanovením § 19 zákona o dani z príjmov daňovník bude musieť zvoliť jednu z dvoch možností pre uplatnenie odpisov:
paušálne výdavky vo výške 80% v prípade využitia majetku aj na súkromné účely,
preukázateľná výška odpisov /výdavkov/ v závislosti od pomeru používania tohto majetku na zabezpečovanie zdaniteľných príjmov.
V prípade, že sa majetok využíva aj na súkromné účely, je potrebné upraviť základ dane o odpisy, ktoré nesúvisia s používaním majetku na dosahovanie príjmov. Vyplýva to z ustanovenia § 24, kde sa dopĺňa nový odsek 8, podľa ktorého sa pri odpisovaní majetku do výdavkov (nákladov) na dosiahnutie, zabezpečenie a udržanie zdaniteľného príjmu zahŕňa ročný odpis v rovnakej percentuálnej výške, v akej uplatňuje daňovník výdavky (náklady) podľa § 19 ods. 2 písm. t) zákona o dani z príjmov.
- nehnuteľnostiach,
- automobiloch, pri ktorých zamestnávateľ uplatňuje postup podľa § 5 ods. 3 písm. a)
zákona o dani z príjmov, t. j., zdaňuje zamestnancovi použitie motorového vozidla aj
na súkromné účely, a to vo výške 1% zo vstupnej ceny tohto vozidla.
Vzhľadom na výrazné zmeny v uplatňovaní odpisov ako daňového výdavku je potrebné vyššie uvedené zmeny a doplnky vykonané s účinnosťou od 1. 1. 2015 v zákone o dani z príjmov aplikovať pri vyčíslení základu dane, t. j., otestovať výšku účtovných odpisov zahrnutých do výsledku hospodárenia a porovnať túto výšku s limitovanou výškou odpisov podľa zákona o dani z príjmov. Uvedené rozdiely je potrebné uviesť v príslušných riadkoch daňového priznania podľa poučenia na vyplnenie daňového priznania.
Účtovná jednotka – spoločnosť A obstarala v roku 2015 osobný automobil, ktorého vstupná cena bola 60 000 €. Účtovná jednotka sa rozhodla, že daňové a účtovné odpisy budú rovnaké. V roku 2017 predmetný automobil využíva spoločník okrem podnikateľských potrieb aj na osobné potreby. Podľa ustanovenia § 19 ods. 2 písm. t) si účtovná…